Prantsusmaa lahtistel tennisemeistrivõistlustel pääses meeste maailma edetabeli esinumber Novak Djokovic üksikmängus võrdlemisi kindlalt veerandfinaali. Kaheksandikfinaalis alistas ta Venemaa esindaja Karen Hatšanovi (ATP 16.) 6:4, 6:3, 6:3.
Kohtumine kestis ligi kaks ja pool tundi.
Veerandfinaalis kohtub Djokovic kas hispaanlase Pablo Carreno Busta (ATP 18.) või sakslase Daniel Altmaieriga (ATP 186.).
Täna suutis Djokovic kogemata palliga tabada joonekohtunikku. Erinevalt septembris peetud USA lahtistest meistrivõistlustest serblast seekord siiski turniirilt eemaldamine ei ähvarda.